Posts Tagged ‘Pieter Odendaal’
Posted in Binneblik, René Bohnen | 1 Kommentaar »
duisende klippe lê rondom ons
soos nuuskierige oë
kafferbrak sê pa deur sy baard
as ons verby ’n padstal ry
die geribde dier vreet aan ’n droë akkedis
ovambo’s kyk grootoog na ons bakkie
’n seuntjie draf angstig nader om ons uit te nooi
pa kyk stip voor hom
pa vra ek
die stal verdwyn agter ons
en die klippe lê tot teen die lug
eendag sal als woestyn wees
en die bakkie die brak die ovambo’s ons
sal toegewaai onder die sand lê
het pa ooit iemand op die grens
sy vingers trek styf om die stuur
hy kyk stip voor hom
en ons bakkie skuurpapier die landskap vol stof
die stilte groei tussen ons soos ’n gedig
(Uit: Versindaba 2010, Protea Boekhuis, 2010)
© Pieter Odendaal